stanford-oval/wikipedia huggingface dataset:
לארי זיגפריד
קריירת משחק

בדראפט ה-NBA‏ 1961 נבחר זיגפריד בבחירה השלישית על ידי סינסינטי רויאלס, אולם הוא בחר לשחק עבור קבוצת "קליבלנד פייפרס" מ"ליגת הכדורסל האמריקאית" (ABL). בעונה היחידה לקיום הליגה זכו הפייפרס בתואר האליפות, תחת המאמן ביל שרמן.
לקראת עונת 1963/1964 שכנע האבליצ'ק את מאמן בוסטון סלטיקס רד אאורבך לצרף לקבוצתם את זיגפריד, חברו הקרוב. בכל שלוש עונותיו הראשונות עם הסלטיקס זכה עמה זיגפריד באליפות ה-NBA, בתחילה כמחליפו מהספסל של קיי. סי. ג'ונס, ובהמשך כשחקן חמישייה לצדו של ג'ונס. בסדרת גמר פלייאוף 1966, בו גברה בוסטון על לוס אנג'לס לייקרס בתוצאה 4–3, רשם זיגפריד ממוצעים של 13.1 נקודות ו-2.9 אסיסטים למשחק. בעונות 1968 ו-1969 זכה עם הסלטיקס בשתי אליפויות נוספות, כשחקן רוטציה קבוע; ב-5 מתוך 13 משחקי הגמר של קבוצתו באותן שנים קלע זיגפריד לפחות 20 נקודות.
במאי 1970, לאחר 7 עונות בבוסטון, נבחר זיגפריד על ידי פורטלנד טרייל בלייזרס בדראפט ההרחבה, ומיד הועבר בטרייד לסן דייגו רוקטס בתמורה לג'ים בארנט. לאחר כעונה וחצי עם הרוקטס נשלח בטרייד נוסף לאטלנטה הוקס, ובסיום עונת 1971/1972 פרש ממשחק, בגיל 32.
בשתי עונות שונות (1966 ו-1969) הוביל את כל שחקני ה-NBA באחוזי קליעה מקו העונשין, ובעת פרישתו ניצב במקום השלישי בתולדות הליגה, אחרי ביל שרמן וריק בארי, עם 85.4% קליעה מהעונשין.
לאחר קריירת המשחק

בין השנים 1973–1977 שימש זיגפריד כעוזר מאמן בקבוצת יוסטון רוקטס, תחת המאמנים הראשיים ג'ון איגן וטום ניסאלקי.
ב-14 באוקטובר 2010 נפטר זיגפריד כתוצאה מהתקף לב, בגיל 71.
הערות שוליים

↑  סטטיסטיקות הקריירה של זיגפריד ב-NBA, באתר basketball-reference.com
↑  סטטיסטיקות המכללות של זיגפריד, באתר sports-reference.com
↑  רשימת הנבחרים בדראפט 1961, באתר basketball-reference.com
1 2  ההודעה על פטירתו של זיגפריד, באתר הניו יורק טיימס, 16 באוקטובר 2010
↑  רשימת הנבחרים בדראפט ההרחבה 1970, באתר basketball-reference.com
↑  סטטיסטיקות האימון של זיגפריד, באתר basketball-reference.com
לטיפה אל-קעוד

| --- | --- |
אין תמונה חופשית
 לידה:  1956 (בת 68 בערך) רפאע, בחריין
 מדינה:  בחריין
 ידועה בשל:  האישה הראשונה בבית הנבחרים הבחרייני
 השכלה:  אוניברסיטת נוטינגהאם  אוניברסיטת וירג'יניה  אוניברסיטת חלואן 
 מקצוע:  פוליטיקאית
 תפקיד:  חברת בית הנבחרים הבחרייני
 
לטיפה אל-קעוד (בערבית: لطيفة القعود) היא חברת בית הנבחרים הבחרייני, האישה הראשונה בתפקיד זה בבחריין.
ביוגרפיה

לטיפה אל-קעוד נולדה בעיר רפאע בבחריין בשנת 1956. אל-קעוד קיבלה תואר ראשון במנהל עסקים מאוניברסיטת חלואן במצרים בשנת 1977 ותואר שני בניהול פיננסי מאוניברסיטת נוטינגהאם בשנת 1996. בשנת 2006 נבחרה לבית הנבחרים בבחריין.
הערות שוליים

↑  "יום גדול לדמוקרטיה בבחריין", המגזין המקוון של אל-ג'זירה, 27 בנובמבר 2006
| --- | --- |
בקרת זהויות :  NLI: 987007448469405171  BnF: cb144124900 (data)  GND: 1146327935  ISNI: 0000 0000 3331 9887  LCCN: n2001096864  NTA: 24301290X  SUDOC: 251297799  VIAF: 37130943   WorldCat (עם VIAF): 37130943 
ערך זה הוא קצרמרבנושא פוליטיקאים ובנושא בחריין. אתם מוזמנים לתרום לוויקיפדיה ו.
לטיצ'ב

| --- | --- |
סמל לטיצ'בסמל לטיצ'ב

אנדרטה באתר הרצח של כ-7,500 יהודי לטיצ'ב
 מדינה:  אוקראינה אוקראינה
 מחוז:  חמלניצקי (מחוז) חמלניצקי
 תאריך ייסוד:  1362 
 שטח:  11.42 קמ"ר
 גובה:  274 מטרים
 אוכלוסייה:  ‏
  ‑ בעיירה:  10,074 (2022)
  ‑ צפיפות:  926 נפש לקמ"ר (2014)
 קואורדינטות:  49°23′00″N 27°37′00″E﻿ / ﻿49.383333333333°N 27.616666666667°E﻿ / 49.383333333333; 27.616666666667 
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםלטיצ'ב(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםלטיצ'ב(למפת מחוז חמלניצקי רגילה) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.לטיצ'ב(למפת מחוז חמלניצקי מוגדלת) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.לטיצ'ב  he tabBackground:;tabBorder:#aaa;defaultTab:0;
 
לטיצ'ב (באוקראינית: Летичів, לטיצ'יב; בפולנית: Latyczów, לטיצ'וב; ברוסית: Летичев) היא עיירה במחוז חמלניצקי שבאוקראינה, בה התקיימה עד השואה קהילה יהודית גדולה.
תולדות היישוב

לטיצ'ב נוסדה בשנת 1362, ובתחילת המאה ה-15 פלשו אליה הטטרים. בשנת 1429 הוענקו ליישוב זכויות עיר. במהלך המאות ה-17 וה-18 נפגעה העיירה מפשיטות הקוזקים.
בחלוקת פולין השנייה בשנת 1792 נכללה העיירה בתחום האימפריה הרוסית, ולאחר מלחמת העולם הראשונה נכללה בתחום הרפובליקה הפולנית השנייה.
יהודי לטיצ'ב

בשנת 1882 נערך ביהודי העיירה פוגרום. בשנת 1897 נמנו בעיירה כ-4,100 יהודים, כ-60% מתושביה. בתקופה הסובייטית הצטמצמה הקהילה היהודית בעיירה.
ב-17 ביולי 1941, במהלך מבצע ברברוסה, נכבשה העיירה בידי הגרמנים, ואלו ריכזו תוך חודשיים את יהודיה בגטו מוקף גדר תיל, בו חויבו בענידת טלאי צהוב, במסירת רכוש ובביצוע עבודות כפייה.
בשל הרעב והעבודה המפרכת מתו רבים מיושבי הגטו. במאי 1942 הובאו למחנה עבודה שהוקם בעיירה כמה אלפי יהודים שגורשו מבסרביה ומבוקובינה, לצד כמה מאות מיהודי יישובי הסביבה.
בספטמבר 1942 נרצחו בגטו ובמחנה העבודה בעיירה למעלה מ-1,500 יהודים. ב-20 בינואר 1943 רצחו הגרמנים את כל היהודים שנותרו בגטו ובמחנה העבודה.
מאליק האריס

| --- | --- |

 לידה:  27 באוגוסט 1997 (בן 27) לנדסברג על הלך, גרמניה
 מוקד פעילות:  גרמניה 
 תקופת הפעילות:  מ-2018
 עיסוק:  זמר
 סוגה:  פופ
 שפה מועדפת:  גרמנית 
 חברת תקליטים:  יוניברסל מיוזיק גרופ
 פרופיל ב-IMDb
 
מאליק האריס (באנגלית: Malik Harris; נולד ב-27 באוגוסט 1997) הוא זמר פופ גרמני-אמריקאי, ראפר וכותב שירים. מאליק הוא נציג גרמניה לאירוויזיון 2022 בטורינו עם השיר "Rockstars".
ביוגרפיה

מאליק נולד בלנדסברג על הלך לריקי האריס, מנחה ושחקן יליד ארצות הברית שפעיל בגרמניה. סבו מצד אביו היה זמר אופרה, סבתו מצד אמו הייתה פסנתרנית, ואביו ניגן בכלי נגינה רבים.
האריס החל את הקריירה המוזיקלית שלו עם שירי קאברים, כשהוא מלווה את עצמו בגיטרה, בה הוא מנגן מאז שהיה בן 13. בנוסף לנגינה בגיטרה, האריס לימד את עצמו איך לנגן על מקלדת אלקטרונית ותופים.
הסינגלים הראשונים שלו - Say the Name ו-Welcome to the Rumble הפכו ללהיטים במצעדי השידור ובפלטפורמות סטרימינג כמו ספוטיפיי. לאחר שהוחתם על ידי יוניברסל מיוזיק גרופ, יצא לאור Like That Again בקיץ 2019, ואחריו יצא הסינגל Home.
מאליק האריס היה האמן הגרמני הראשון שנראה על שלט חוצות של כיכר טיימס בעיר ניו יורק במשך שבוע לקראת יציאת הסינגל שלו When We've Arrived באוקטובר 2020. אלבום הבכורה של האריס Anonymous Colonist יצא לאור באוגוסט 2021.
האריס נבחר ב-4 במרץ 2022 לייצג את גרמניה באירוויזיון 2022 בטורינו עם השיר Rockstars, לאחר שניצח בתחרות Germany 12 Points.
המהדורה ה-66 של האירוויזיון תתקיים בטורינו, איטליה ותורכב משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שגרמניה חברה בחמש המדינות הגדולות, היא תעפיל לגמר אוטומטית. ב-25 בינואר 2022 נקבע בהגרלת חצאי הגמר כי גרמניה תצביע בחצי הגמר השני. ב-13 במאי פורסם סדר ההופעות של הגמר, שנקבע על ידי מפיקי התחרות, כך ששירים דומים לא ישובצו בסמוך זה לזה. גרמניה הופיעה כמדינה ה-13, לפני ליטא ואחרי אוקראינה. לבסוף היא דורגה במקום ה-25 עם 6 נקודות בלבד.
הערות שוליים

↑  NDR, Jetzt live: ESC-Vorentscheid "Germany 12 Points", www.eurovision.de (בגרמנית)
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision.tv, Eurovision 2022: The Grand Final running order, ‏13/05/2022
| --- | --- |
בקרת זהויות :  GND: 1190900629  ISNI: 0000 0004 7843 903X  MusicBrainz: 25a07004-7ac5-4d5f-8b78-a09e8f6d840e  VIAF: 3129156434631312120001   WorldCat (עם VIAF): 3129156434631312120001
מורפינג

מורפינג (Morphing) הוא אפקט מיוחד בסרטים ובאנימציות, שבו דמות או אובייקט משנים את צורתם באופן הדרגתי ורציף. לרוב נעשה שימוש באפקט זה כדי להציג אדם אשר הופך לאדם אחר באמצעות קסם או טכנולוגיה מתקדמת כלשהי. בעבר היו משיגים אפקט זה באמצעות טכניקה של אפקט דהייה (Fade-out). מאז שנות השמונים המאוחרות, אפקט זה נוצר באמצעות תוכנת מחשב אשר מסוגלת לדמות שינויים הדרגתיים מציאותיים יותר.
דוגמאות לשימוש במורפינג

השימוש הראשון בטכניקת המורפינג נעשתה בסרט "ווילו והנסיכה" (1988). נעשה שימוש בתהליך דומה שנה לאחר מכן בסרט "אינדיאנה ג'ונס ומסע הצלב האחרון" (1989).
נעשה שימוש רב בטכניקה זו בשנת 1991, בווידאו קליפ של מייקל ג'קסון "Black or White" ובסרטים "שליחות קטלנית 2: יום הדין" ו"מסע בין כוכבים 6: הארץ הלא נודעת".
תוכנת המורפינג הראשונה אשר יצאה לשוק הפרטי הייתה תוכנת "Morph" של חברת Gryphon אשר עבדה בסביבת מקינטוש. מאז שנת 1992 יצאו לשוק תוכנות מורפינג רבות והאפקט נהיה שכיח מאוד.
מאליק ניומן

| --- | --- |

ניומן במדי קאנטון צ'ארג' בשנת 2020
 לידה:  21 בפברואר 1997 (בן 27) שריבפורט, לואיזיאנה, ארצות הברית
 עמדה:  קלע
 גובה:  1.91
 מספר:  14
 מכללה:  אוניברסיטת המדינה של מיסיסיפי (2015–2016)   אוניברסיטת קנזס (2017–2018)
 דראפט:  לא נבחר, 2018
 קבוצות כשחקן
 2018–2019   2019–2020   2020   2020–2021   2021–:  סו פולס סקייפורס   קאנטון צ'ארג'   קליבלנד קאבלירס   בורסאספור   עירוני נהריה
מאליק טידיוס ניומן (באנגלית: Malik Tidderious Newman; נולד ב-21 בפברואר 1997) הוא כדורסלן אמריקאי, המשחק בעמדת הקלע בעירוני נהריה.
קריירת תיכונים ומכללות

ניומן למד בתיכון קולווי בג'קסון, מיסיסיפי במשך כל שנותיו בתיכון. בעונתו השלישית, ניומן רשם 25 נקודות, 6 ריבאונדים ו-2 חסימות בניצחון בגמר על תיכון וויקסבורג וזכה עם תיכונו באליפות מיסיסיפי לתיכונים. באוגוסט 2014, נבחר ניומן לשחקן המצטיין של גביע העולם בכדורסל עד גיל 17. בעונתו האחרונה בתיכונים, העמיד ניומן ממוצעים של 29.7 נקודות, 5.7 ריבאונדים ו-4.2 אסיסטים למשחק כשהוא מוביל את התיכון למאזן של 3–31. ניומן נבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט. הוא דורג בחמישה כוכבים על פי יכולתו בתיכונים וכשחקן השמיני בטיבו במחזור הגיל שלו.
ב-24 באפריל 2015, הוא התחייב לשחק באוניברסיטת המדינה של מיסיסיפי, שם שיחק בעבר אביו, הורציו וובסטר. ניומן היה השחקן עם דירוג של חמישה כוכבים השלישי שאי פעם שיחק במכללה.
ב-1 ביולי 2016, החליט ניומן לעבור לשחק באוניברסיטת קנזס. בהתאם לתקנות הליגה, ניומן נאלץ להפסיד את כל עונת 2016/2017.
בעונתו הראשונה במכללה, ניומן רשם 14 נקודות, 4.9 ריבאונדים ו-2.1 אסיסטים למשחק. ב-25 במרץ 2018, הוא קלע 13 מהנקודות של המכללה בהארכה וסיים עם שיא קריירה של 32 נקודות כדי להוביל את מכללתו לפיינל פור של טורניר אליפות המכללות בניצחון על אוניברסיטת דיוק.
קריירה מקצועית

ב-1 ביולי 2018, לאחר שלא נבחר בדראפט ה-NBA, חתם ניומן בלוס אנג'לס לייקרס. לאחר סיום ליגת הקיץ של ה-NBA, ב-19 ביולי, שוחרר ניומן מהלייקרס.
ב-6 באוגוסט 2018, ניומן חתם על חוזה לעשרה ימים במיאמי היט, אך הוא בוטל ב-7 באוקטובר. ב-10 באוקטובר, ניומן חתם בסו פולס סקייפורס מליגת הפיתוח של ה-NBA. ב-17 משחקים בקבוצה, ניומן רשם ממוצעים של 9.5 נקודות ו-2.6 ריבאונדים למשחק.
ב-5 בינואר 2019, ניומן עבר בטרייד לקאנטון צ'ארג' (עמנואל טרי עבר לסו פולס סקייפורס). ב-21 בנובמבר, ניומן רשם 26 נקודות, 3 ריבאונדים, 4 אסיסטים ו-3 חטיפות במהלך הניצחון על אירי בייהוקס. בינואר 2020, הוא קלע למעלה מ-20 נקודות בחמישה משחקים רצופים. ניומן סיים במקום שני עם הקבוצה וקלע 16.1 נקודות למשחק.
ב-9 בפברואר 2020, חתם ניומן בקליבלנד קאבלירס לעשרה ימים.
ב-29 ביוני 2020, ניומן חתם בבורסאספור מהליגה הטורקית.
ב-16 בינואר 2021, חתם ניומן בעירוני נהריה מהליגה הישראלית.
הערות שוליים

↑  נהריה מתחזקת: מאליק ניומן מצטרף, באתר מנהלת ליגת העל בכדורסל, ‏15 בינואר 2021
לנגלהיים

| --- | --- |
סמל לנגלהייםסמל לנגלהיים

 מדינה:  גרמניה גרמניה
 שטח:  48.81 קמ"ר
 גובה:  204 מטרים
 אוכלוסייה:  ‏
  ‑ בעיר:  15,043 (31 בדצמבר 2022)
 קואורדינטות:  51°56′17″N 10°20′06″E﻿ / ﻿51.938055555556°N 10.335°E﻿ / 51.938055555556; 10.335 
 אזור זמן:  UTC+1
 https://www.langelsheim.de/
 he
 
לנגלהיים היא עיירה במחוז גוסלאר (אנ'), בסקסוניה התחתונה שבגרמניה.
גאוגרפיה

העירייה ממוקמת בקצה הצפוני של הרי ההארץ והפרק הלאומי הרץ (אנ'). היא ממוקמת כ-8 קילומטרים (5.0 מיל) מצפון מערב לגוסלאר.
גאוגרפיה > דמוגרפיה

נכון ל-30 ביוני 2018 היו בלנגלסהיים 11,458 תושבים.
יחסים בינלאומיים

לנגלהיים הסכם ערים תאומות עם הולנד אמן, הולנד.
הערות שוליים

↑  "Einwohner der Gemeinden und Ortsteile" (PDF). Landkreis - Goslar.
| --- | --- |
בקרת זהויות :  GND: 4034493-9  MusicBrainz: bbe6f90c-d1fc-4d00-81ea-bef9b6f117c7  VIAF: 149571248   WorldCat (עם VIAF): 149571248 
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
סטטיסטיקת אוכלוסייה
מורקמב ווייז

מורקמב ווייז (אנגלית: Morecambe and Wise) היו צמד קומיקאים בריטיים - אריק מורקמב וארני וייז. המופע המשותף נמשך ארבעה עשורים, משנת 1941 עד מותו של מורקמב ב-1984.
היסטוריה

מורקמב ווייז החלו את דרכם המשותפת כאשר נרשמו כל אחד בנפרד למופע סאטירי אצל ג'ק הילטון. במהלך מלחמת העולם השנייה נקטעה פעילות הצמד, אך ב-1946 נפגשו מחדש במקרה והחלו להופיע יחד. תחילה הופיעו יחד בתוכניות רדיו ובמופעים משותפים, וב-1954 עברו להופיע בטלוויזיה. תוכניתם הראשונה בטלוויזיה, "Running Wild", ספגה ביקורות שליליות, אך ב-1956 הופיעו בתוכניתו של ויניפרד אטוול, וזכו להצלחה.
בשנת 1961 החלו להופיע בקביעות בתוכנית טלוויזיה משלהם, "Two of a Kind", בערוץ ATV. ב-1968 עברו ל-BBC שם שודרה במשך עשור  תוכניתם הפופולרית "The Morecambe & Wise Show". ב-1978 עברה התוכנית לערוץ "Thames Television", שם שודרה עד 1983.
בשנות ה-60 הופיע הצמד גם במספר סרטים: "The Intelligence Men", "That Riviera Touch" ו-"The Magnificent Two". ב-1983 הופיעו בסרטם האחרון יחד, "Night Train To Murder".
ב-1976 קיבלו מורקמב ווייז על פועלם את תואר מסדר האימפריה הבריטית.
הצמד היה פופולרי בציבור הן בזמן פעילותם והן לאחריה. ברשימת 100 תוכניות הטלוויזיה הבריטיות המוצלחות ביותר, שנבחרו על ידי המוסד הבריטי לצילום בשנת 2000, על ידי מומחים בתעשייה, המופע של מורקמב ווייז נבחר למקום ה-14. בספטמבר 2006, הם נבחרו על ידי קהל צופים רחב למקום שני בסקר של כוכבי הטלוויזיה הגדולים ביותר.
מגדלור עכו

| --- | --- |

 מידע כללי
 סוג:  מגדלור 
 מיקום:  עכו 
 מדינה:  ישראל 
 הקמה ובנייה
 תקופת הבנייה:  ?–1864
 תאריך פתיחה רשמי:  1864 
 מידות
 גובה:  10 מ' 
 קואורדינטות:  32°55′09″N 35°03′59″E﻿ / ﻿32.91928611°N 35.06645°E﻿ / 32.91928611; 35.06645
  (למפת הגליל המערבי מוגדלת) מגדלור עכו(למפת הגליל המערבי רגילה) מגדלור עכו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדלור עכו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדלור עכו
 
מגדלור עכו הוא מגדלור הנמצא בעיר העתיקה בעכו ושימש בעבר את נמל עכו.
המגדלור הוקם לראשונה בשנת 1864 והוא הופיע לראשונה במפות מספר שנים לאחר מכן. המבנה הנוכחי נבנה בשנת 1912 על ידי חברה צרפתית לפי זיכיון טורקי. גובהו של המגדל מעל פני הים הוא כ-16 מטרים ומאפיינים אותו שני הבזקי אור מדי 7 שניות הנראים למרחק של כ-12 מייל. מן המגדל יורדות מדרגות לכיוון הים אך הוא סגור למבקרים.
מבוך תמונה

מבוך תמונה לא פתור נראה כמו מבוך רגיל
מבוך תמונה היא סוג של חידת מבוך, שפתרונה יוצר תמונה או ציור כלשהו.
חוקים

לצייר מעבר בין הכניסה למבוך ליציאה ממנו תוך כדי הימנעות ממבוי סתום.
למלא את הריבועים לאורך המסלול על מנת לחשוף את התמונה.
היסטוריה

החלוץ בהכנת מבוכי תמונה היה פרנצ'סקו סגלה, ארכיטקט בן המאה ה-15 מפדובה אשר באיטליה. הוא עיצב חידות מבוכים בצורות דמויות אדם ובעלי חיים.
בשנת 1975, מעצב המבוכים האנגלי רנדול קוט החל במפעל חייו של יצירת מבוכים "סמליים" רבים, ששילבו תמונה חיצונית ייחודית עם סמלים פנימיים ותמונות נוספות. יצירותיו הראשונות, נבנו כמבוכי גדר חיה בנוף, ביניהם את ה"חותם" (עקב ענקית) בגינה פרטית באוקספורדשייר אשר באנגליה בשנת 1975; "יצירה" (בצורת ביצה, הכוללת מינוטאורוס, ועל גבי זה סיפור גן עדן) בורמלנדס שבשוודיה בשנת 1977; ו"פירמידה" שנמצאת בשאטו דה בלואיל שבבלגיה בשנת 1979. קוט המשיך ליצור ולעצב עשרות של מבוכים סמליים נוספים, 15 מהם בשיתוף פעולה עם עמיתו אדריאן פישר.
מבוכי תמונה נוצרו גם ביפן כבר לפני 1986. מאז, יצירת מבוכי תמונה על נייר נהיו פופולריים בכתבי עת יפנים לחידות שפורסמו על ידי גקן, ניקולי, סאן והוצאות לאור נוספות ביפן.
מבוך התירס הראשון בעולם היה מבוך תמונה שיצר צורה של סטגוזאורוס (בשנה זו יצא הסרט פארק היורה לאקרנים). מבוך זה נבנה ב-1993 בקולג' עמק הלבנון שנמצא באנוויל שבפנסילבניה, ארצות הברית. מבוך זה היה הראשון מבין שישה מבוכי תירס שעוצבו בידי אדריאן פישר, ששבר שיאי גינס בבניית מבוכי תירס גדולים יותר ויותר, שכל אחד מהם היה מבוך תמונה.
אלגוריתם

בשימוש באלגוריתמים שונים במדעי המחשב למבוכי תמונה, אפשר ליצור מבוכים בגדלים שונים וכן ברמות קושי שונות על ידי שינוי אורך וצפיפות המעברים שללא מוצא.
לקריאה נוספת

אדריאן פישר, Secrets of the maze, Grange, 2008, ISBN 978-1-84804-016-8
במבוך תמונה פתור אפשר לראות תמונה או ציור
מאליק פוסטר

מאליק פוסטר (באנגלית: Maalique Foster; נולד ב-5 בנובמבר 1996) הוא כדורגלן ג'מייקני, המשחק בקולורדו ספרינגס סוויצ'בנקס בעמדת החלוץ.
קריירת מועדונים

פוסטר התחיל את הקריירה שלו בקבוצת פורטמור יונייטד, וכבר מגיל צעיר כונה "מסי הג'מייקני". בעונת 2017/2018 זכה עם הקבוצה בליגת העל הג'מייקנית.
ב-1 בספטמבר 2018, חתם באלחואלנסה מליגת העל של קוסטה ריקה. ב-27 בינואר 2019, הושאל לריו גראנדה ואלי. בינואר 2019 חתם בסנטוס דה גוליפס.
ב-16 בדצמבר 2019, פוסטר חתם בעירוני קריית שמונה מליגת העל, עם אופציה לרכיש בסיום העונה. ב-11 בינואר 2020, פוסטר ערך את הופעת הבכורה שלו בקבוצה בהפסד 0–1 להפועל חדרה.
באוקטובר 2020, פורסם כי פוסטר נורה ונפגע בצווארו.
ב-10 בדצמבר 2020, פוסטר חתם בסקרמנטו רפובליק מה-USL.
קריירה בינלאומית

בצעירותו, פוסטר שיחק בנבחרת הנוער.
ב-30 בינואר 2018, פוסטר ערך את הופעת הבכורה שלו בנבחרת הנוער בתיקו 2-2 נגד קוריאה הדרומית, בו גם כבש את שער הבכורה שלו.
תארים

ליגת העל הג'מייקנית: 2017/2018
הערות שוליים

↑  שלום אלבז, ‏החלוץ מאליק פוסטר חתם בעירוני קריית שמונה, באתר ONE‏, 16 בדצמבר 2019
↑  יניב טוכמן‏, מאליק פוסטר, ששיחק בעונה שעברה בעירוני קרית שמונה, נורה בצווארו, באתר וואלה, 28 באוקטובר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאליק פוסטר".
מגנתריאון

| מגנתריאון |
| --- | --- |
 
תקופה
פליוקן-פליסטוקן, כ-5,000,000–500,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
תת־משפחה:: שנחרבים
סוג:: מגנתריאון
מינים
 Megantereon cultridens  Megantereon ekidoit  Megantereon hesperus  Megantereon inexpectatus  Megantereon microta  Megantereon nihowanensis  Megantereon vakhshensis  Megantereon whitei
שם מדעי
 Megantereon ‏Croizet & Jobert, 1828

מגנתריאון (שם מדעי: Megantereon) הוא סוג נכחד של חתול מקבוצת השנחרבים שחי ברחבי אפריקה, אירואסיה ואמריקה הצפונית. המאובנים הקדומים ביותר שלו הגיעו לגיל 5 מיליון שנה וכנראה שהוא נכחד במיליון האחרון.
מאפיינים

היצור דמה לסמילודון הענקי אך היה קטן יותר וייתכן שהיה מאבותיו שהיגרו מאסיה. הוא דמה במראהו ליגואר והגיע לאורך 72 ס"מ ולמשקל 90–150 ק"ג. הדגימות הגדולות ביותר הגיעו מצרפת ומהודו בגובה של 72 ס"מ בכתפיים ומשקל של 150 ק"ג.
היו לו ניבי חרב ענקיים איתם יכל להרוג את טרפו. היו לו כתפיים רחבות אך זנבו היה קטן. היצור היה יכול לזנק לגובה ולהפיל טרף עם חבטה מכפותיו העצומות אך לא היה מהיר. לא נמצאו עורות של היצור אך כנראה שהוא היה מכוסה פסים או חברבורות בדומה ליגואר המודרני.
הוא היה טורף על של תקופתו וטרף מכפילי פרסה, סוסיים קדומים וגורי קרנפים ובעלי חדק שונים. הוא לא נעץ את שיניו בטרף מאחר שהשיניים היו עדינות ועלולות להישבר כך אלא הפיל את הטרף לארץ ונעץ בו שיניים כדי לחסום את קנה הנשימה או לפצוע אותה אנושות. לא ברור אם הוא צד לבדו או בלהקה.
מורקופ

| --- | --- |

 
 מאכלים
 על שם:  Moor's head 
 מוצא:  הולנד 
 מרכיבים עיקריים:  פחזנית, אייסינג למאפים, קצפת 
 
עוגות מורקופ
מורקופ (בהולנדית: Moorkop) הוא מאפה מסורתי מהולנד.
מאפיינים

המאפה מורכב מפרופיטרול, כלומר פחזנית (כדור מאפה צרפתי מלא במילוי מתוק ולח בדרך כלל של קצפת, רפרפת, קרם מאפה או גלידה) במקרה הזה במילוי קצפת. החלק העליון של הפחזנית מזוגג בשוקולד לבן או מריר. לעיתים קרובות יש קצפת גם למעלה, עם פרוסת קלמנטינה או חתיכת אננס.
השם מורקופ מתורגם מילולית כ"ראש של מורי". כדי לא לגרום לעבירה כלשהי על ידי השימוש בשם, חלק מהקמעונאים מוכרים את המורקופ כיום תחת השם chocoladebol, כלומר כדור שוקולד.
הערות שוליים

↑  "Moorkop | Traditional Sweet Pastry From Netherlands | TasteAtlas". www.tasteatlas.com. נבדק ב-2023-12-19.
↑  ראש של מורי (אנ')
↑  Pascoe, Robin (2020-02-06). "Heads will roll: Hema ditches 'moorkop' for 'chocoladebol'". DutchNews.nl (באנגלית). נבדק ב-2023-12-19.
מגע של מינק

| --- | --- |
כרזת הסרט
כרזת הסרט
 בימוי:  דלברט מאן 
 הופק בידי:  רוברט ארתור, מרטין מלצ'ר
 תסריט:  סטנלי שפירו, נט מונסטר
 עריכה:  טד קנט 
 שחקנים ראשיים:  קרי גרנט דוריס דיי גיג יאנג אודרי מדוס
 מוזיקה:  ג'ורג' דאנינג
 צילום:  ראסל מטי 
 מדינה:  ארצות הברית 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  14 ביוני 1962
 משך הקרנה:  99 דק' 
 שפת הסרט:  אנגלית 
 סוגה:  קומדיה רומנטית 
 הכנסות:  17,600,000‏$
 הכנסות באתר מוג'ו:   thattouchofmink
 דף הסרט ב־IMDb
 
מגע של מינק (באנגלית: That Touch of Mink) הוא סרט קומדיה רומנטית אמריקאי משנת 1962 בבימויו של דלברט מאן, עם קרי גרנט, דוריס דיי וגיג יאנג בתפקידים הראשיים.
הסרט היה מועמד לפרס אוסקר על העיצוב האמנותי, התסריט המקורי והסאונד. קרי גרנט היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. הסרט זכה בפרס גלובוס הזהב לסרט הטוב ביותר - קומדיה או מוזיקלי.
תקציר העלילה

פיליפ שיין (קרי גרנט) הוא איש עסקים עשיר ורווק מבוקש. הוא נוסע ברולס-רויס שלו ביחד עם מזכירו ועוזרו, רוג'ר (גיג יאנג). המכונית שלהם מתיזה בוץ על בגדיה של קתי טימברלייק (דוריס דיי) שנמצאת בדרכה לקבלת קצבת אבטלה.
קתי מתקבלת על ידי פקיד הלשכה, ביסלי (ג'ון אסטין) שמציע לה הצעה מגונה לפני שנותן לה את ההמחאה והיא משיבה לו באופן בוטה. פיליפ מבחין מחלון משרדו בקתי ושולח את רוג'ר להביא אותה אליו לשם התנצלות. היא מגיעה כועסת אבל כשהיא רואה את פיליפ היפה היא מתרככת. מתחיל רומן ביניהם עם עליות וירידות. פיליפ קונה לה מעיל מינק, לוקח אותה למשחק בייסבול בו היא מתווכחת עם מיקי מנטל ויוגי ברה. הוא מציע לה להצטרף לסטיל באירופה. קתי מתייעצת עם שותפתה לדירה, קוני (אודרי מדוס) ומחליטה לסרב.
לבסוף בעצת חברתה קוני היא מסכימה לטוס איתו לברמודה. כאשר היא רואה במלון את המיטה הכפולה היא מקבלת פריחה בעור מהתרגשות והם נאלצים לחזור. שוב בעצת קוני היא טסה בעצמה לברמודה ומתקשרת לפיליפ שיבוא. עד שהוא מגיע היא מספיקה לגמור בקבוק משקה אלכוהולי ולהשתכר קלות ושוב הם נאלצים לחזור לניו יורק.
היחסים ביניהם ניתקים אבל אז משכנעים אותה קוני ורוג'ר להתקשר לביסלי השנוא עליה ולקבוע שהם ייסעו למוטל. רוג'ר מודיע זאת לפיליפ כדי להגביר את קנאתו והמזימה מצליחה. פיליפ רודף אחריהם במונית ולאחר כמה הסתבכויות משעשעות הוא פוגש אותה ומסלק את ביסלי.
הם מתפייסים וכעת פיליפ מקבל פריחה מהתרגשות. לבסוף רואים אותם מטיילים בפארק עם תינוקם.
מגע (ספר)

| --- | --- |

עטיפת הספר בגרסה הראשונה
 מידע כללי
 מאת:  קרל סייגן 
 שפת המקור:  אנגלית
 סוגה:  מדע בדיוני, רומן
 נושא:  מפגש ראשון 
 הוצאה
 תאריך הוצאה:  1985 
 מספר עמודים:  432
 הוצאה בעברית
 הוצאה:  מסדה
 תרגום:  שלי ומיכאל תמרי
 פרסים
 פרס לוקוס לנובלה הראשונה הטובה ביותר (קרל סייגן, 1986)  100 ספרי המדע הבדיוני והפנטזיה הטובים ביותר של NPR 
 קישורים חיצוניים
 מסת"ב:  מסת"ב 0-671-43400-4
 הספרייה הלאומית:  001024218
 
מגע (באנגלית: Contact) הוא ספר מדע בדיוני משנת 1985 מאת הסופר והאסטרונום קארל סייגן. הוא עוסק במגע ראשוני בין האנושות לבין צורת חיים חייזרית ומתקדמת יותר מבחינה טכנולוגית. הספר דורג במקום השביעי ברשימת רבי המכר בארצות הברית לשנת 1985. הספר תוכנן בתחילה כתסריט בשנת 1979. כשפיתוח הסרט התעכב, סייגן החליט להמיר את התסריט לספר. בסופו של דבר הספר זכה לעיבוד קולנועי בשנת 1997, בסרט קונטקט בכיכובם של ג'ודי פוסטר ומת'יו מקונוהיי.
אשתו של סאגאן, אן דרויאן, שפיתחה עמו את הרעיון והשתתפה בכתיבת הגרסה הראשונית של הסיפור, אמרה: "החלום של קארל ושלי היה לכתוב משהו שיהיה ייצוג בדיוני של איך מגע ראשוני באמת ייראה, שיעביר משהו מהתפארת האמיתית של היקום".
עלילה

דוקטור אלינור "אלי" ארוויי היא רדיו-אסטרונומית המנהלת את "פרויקט ארגוס", מערך גדול של רדיו-טלסקופים המוקדש לחיפוש אחר חיים תבוניים מחוץ לכדור הארץ. יום אחד הפרויקט מגלה שדר של מספרים ראשוניים המגיע מכיוון הכוכב וגה. התעמקות במסר מגלה מה שנראה כמו הוראות לבניית מכונה מסתורית ומורכבת, אולם המדענים מתקשים לתרגם את ההוראות ומסיקים שהם כנראה מחמיצים איזשהו מפתח פענוח. הסיפור עוסק בניסיונות הפענוח של המסר, בהשפעה שלו על האנושות בכדור הארץ ובהתנגשות בין הגישה המדעית והעניינית לזו הדתית, המיוצגת על ידי מנהיג דתי בשם פאלמר ג'וס.
מאלין מוסטרם

מאלין סופי מוּסְטְרֶם (בשוודית: Malin Sofi Moström;‏ נולדה ב-1 באוגוסט 1975) היא כדורגלנית עבר שוודית ששיחקה כקשרית. מוסטרם, שהייתה ידועה בכינוי מוסן, שימשה כקפטנית נבחרת שוודיה במשך חמש שנים ושיחקה 113 משחקים במדיה.